آمریکا بیرلشمیش دؤولتلری خاریجی ایشلر باخانی مایک پومپئونون سوریه باغلامیندا تورکیه حاقین‌دا صرف ائتدیگی سؤزلره قیناما.
خاریجی ایشلر باخانلیغینین سؤزچوسو حامی آکسوی وئردیگی یازی‌لی آچیقلامادا، پومپئونون تورکیه‌یه قارشی ایفاده‌لرینه تپکی گؤستره‌رک،
"پومپئونون سوریه باغلامیندا اؤلکه‌میز حاقین‌دا سؤیلدیگی سؤز‌لری اوسلوب و مضمون باخیمین‌دان رد ائدیریک" ایفاده‌سینی ایشلتدی.
آکسوی، پومپئونون یپگ/پ‌کاکا ترور هؤرگوتونو کوردلرله عینیلشدیریلمه‌سینین، اگر غرضلی دئییل‌سه قایغی وئریجی بیر معلومات آزلیغینی گؤستردیگینی قئید ائتدی.
آکسوی، تورکیه‌نین، سوریه‌نین سیاسی بیرلیگینه و تورپاق بوتؤولویونه قصد ائدن و اؤز میلی تهلوکسیزلیینه قارشی واراولوشسال بیر تهدید یارادان پ‌کاکا/پید/یپگ ایله داعش ترور هؤرگوتلرینه قارشی مباریزه‌نی قطعیتله داوام ائتدیرجگینی وورغولادی.
کوردلر داخیل بوتون سوریه خالقینی قوجاقلایان تورکیه‌نین، بیر ترور هؤرگوتو ایله موباریزه‌سینین سوریه‌ده‌کی معین بیر توپلومون هدف آلیندیغی شکلین‌ده تحریف ائدیله‌رک سونولماسینین "اصلا قبول ائدیلمز" اولدوغونو وورغولایان آکسوی،
"بو ترور هؤرگوتونون (یپگ/پ‌کاکا) داعش ایله مباریزه‌ده اورتاق کیمی گؤرولمه‌سینی ده شدتله قیناییریق" ایفاده‌لرینی ایشلتدی.
سؤزچو آکسوی، بونلاری قئید ائتدی:
"تورکیه، ایستر ترورلا مباریزه‌سین‌ده، ایستر سوریه پروبلئمینین سیاسی حلینین تاپیلماسینا یؤنلیک چابالاریندا سوریه‌لی کوردلرین حاقلارینین قورونماسینی گوزتمه‌یی داوام ائتدیره‌جک‌دیر. پید/یپگ ظلمون‌دن قاچان یوز مینلرجه سوریه‌لی کورده حاضردا تورکیه‌نین ائو صاحب‌لیگی ائتدیگی و بو شخصلرین پید/یپگ باسقیسی سببی ایله اؤز تورپاقلارینا دؤنه‌بیلمه‌دیکلرینی ده یاددا ساخلانیلمالی‌دیر".
آمئریکا نیوزمکس تلویزیونونا وئردیگی مصاحیبه‌ده، تورکیه‌یه باغلی قالماقاللی ایفاده‌لر ایشله‌دن پومپئو،
"بونلاری بوتون جبهه‌لرده یئرینه یئتیره‌جییک. یالنیز چکیلمه دئییل، باشقانین اورتایا قویدوغو دیگر بوتون عنصورلار: تورکلرین کوردلری قتل ائتمه‌مه‌لرینی تامین ائتمه‌نین اؤنمی، سوریه‌ده دینی آزینلیقلارین قورونماسی؛ بوتون بونلار، هله ده آمریکانین اورتایا قویدوغو میسیونون پارچا‌سی‌دیر" ایفاده‌لرینی ایشلتمیشدی.
